**AUN-QA 8 Facilities and Infrastructure**

**Criterion**

*4. Academic advice, co-curricular activities, student competition, and other student support services are available to improve learning and employability.*

**ผลการประเมินตนเอง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **8** | **Student Quality and Support** | **1** | **2** | **3** | **4** | **5** | **6** | **7** |
| 8.4 | Academic advice, co-curricular activities, student competition, and other student support services are available to improve learning and employability *[4]* |  |  |  |  |  |  |  |

**ผลการดำเนินงาน**

*[เขียนอธิบายผลการดำเนินงานตามหลัก PDCA โดยดูแนวทางการอธิบายผลการดำเนินงานที่เกี่ยวข้องกับเกณฑ์ย่อยด้านบน (หน้า 36) รวมถึง Diagnostic Questions (หน้า 38) ปรากฏในคู่มือ AUN-QA V.3 ฉบับ 2015]*

**4. Academic advice, co-curricular activities, student competition, and other student support services are available to improve learning and employability *[4]***

ศูนย์สหกิจศึกษาและพัฒนาอาชีพ ได้ดำเนินการจัดกิจกรรมต่าง ๆ เพื่อส่งเสริมให้นักศึกษาได้มีความรู้และทักษะที่เป็นประโยชน์ในการเพิ่มความพร้อมในการออกสหกิจศึกษาและการประกอบอาชีพหลังจากจบการศึกษาของนักศึกษา ตลอดจนการได้เรียนรู้ตนเอง จุดอ่อนและจุดแข็ง และวิธีการแก้ปัญหาในสถานการณ์ต่าง ๆ เช่น นักศึกษาที่ได้รับความรู้ด้านอาชีพจากสถานประกอบการสามารถวิเคราะห์ตนเองได้ มากขึ้นว่าเหมาะสมหรือไม่เหมาะสมกับการทำงานในอุตสาหกรรมใดอันจะทำให้นักศึกษาสามารถเลือกงานสหกิจศึกษาในอุตสาหกรรมที่เหมาะสมมากยิ่งขึ้น นอกจากนี้ การพัฒนาอาชีพจากสถานประกอบการตั้งแต่ยังเรียนในมหาวิทยาลัยยังเป็นการเพิ่ม Employability ได้ด้วย โดยศูนย์สหกิจศึกษาฯ เห็นว่าการที่สถานประกอบการมีส่วนร่วมในการพัฒนาอาชีพให้นักศึกษานักศึกษาจะเข้าใจ ในกระบวนการทำงานของอุตสาหกรรมในเชิงปฏิบัติได้มากขึ้น และ เป็นการพัฒนาอาชีพนักศึกษาอย่างต่อเนื่อง จึงได้มีการดำเนินการดังนี้

1. กิจกรรมการเรียนรู้ผลสะท้อนจากการปฏิบัติงานสหกิจศึกษา

วัตถุประสงค์ เพื่อให้นักศึกษาได้มีทักษะการเรียนรู้ผลสะท้อนจากการปฏิบัติงานสหกิจศึกษา และสามารถนำข้อมูลที่ได้มาพัฒนาการเตรียมความพร้อมสหกิจศึกษาและการให้บริการของศูนย์สหกิจศึกษาและพัฒนาอาชีพ โดยภาคการศึกษาที่ 1/2562 มีนักศึกษาสหกิจศึกษาที่กลับจากการปฏิบัติงานสหกิจศึกษา จำนวน 766 คน มีนักศึกษากรอกข้อมูลในระบบออนไลน์ทั้งสิ้น 757 คน คิดเป็นร้อยละ 98.86 ในภาคการศึกษาที่ 2/2562 มีนักศึกษาสหกิจศึกษาที่กลับจากการปฏิบัติงานสหกิจศึกษา จำนวน 1,242 คน มีนักศึกษากรอกข้อมูลในระบบออนไลน์ทั้งสิ้น 1,164 คน คิดเป็นร้อยละ 93.72 และภาคการศึกษาที่ 3/2562 มีผู้เข้าตอบแบบสำรวจ จำนวน 750 คน จากนักศึกษาที่ออกสหกิจศึกษา จำนวน 778 คน คิดเป็นผู้ทำแบบสำรวจ ร้อยละ 96.40 ที่ ทั้งนี้นักศึกษาได้แสดงความคิดเห็นเพิ่มเติมดังนี้

* ความคาดหวังของนักศึกษาที่จะได้รับจากการปฏิบัติงานสหกิจศึกษา ได้แก่ เพิ่มทักษะที่จำเป็นในการทำงาน อาทิ การสื่อสาร การทำงานเป็นทีม ทักษะการแก้ไขปัญหา เป็นต้น และเพิ่มประสบการณ์ในชีวิตจริง
* สิ่งที่ได้เรียนรู้จากการออกปฏิบัติงานสหกิจศึกษา ได้แก่ ได้รับประสบการณ์ในการทำงานจริง ได้เรียนรู้ชีวิตการทำงานในสถานประกอบการ ทักษะการทำงานร่วมกับผู้อื่น การปรับตัวเข้ากับองค์กรและบุคคลในระดับต่าง ๆ มีทักษะในการแก้ปัญหาเพิ่มขึ้น
* ปัญหาที่หนักที่สุดในการปฏิบัติงานสหกิจศึกษา ได้แก่ การสื่อสารภาษาอังกฤษ การปรับตัวเข้ากับองค์กรในระยะแรกของการสหกิจศึกษา การติดต่อสื่อสารกับบุคคลภายในองค์กร ความกดดันในการทำงานแข่งกับเวลา และการวางตัวในการใช้ คำพูด และกิริยามารยาท
* เกี่ยวกับหลักสูตรเตรียมความพร้อมที่ศูนย์สหกิจศึกษาฯ ควรจัดอบรมให้นักศึกษา ได้แก่ การเขียนจดหมายภาษาอังกฤษ การเขียนรายงาน การเขียนอีเมลภาษาอังกฤษ ทักษะการสื่อสารภาษาอังกฤษ/การแนะนำตัวเบื้องต้นเป็นภาษาอังกฤษ ทักษะการสื่อสารในองค์กร/การติดต่อประสานงานอย่างมีประสิทธิภาพ ทักษะการเข้าสังคม/การปรับตัวเข้าสู่องค์กรและการทำงานเป็นทีม เป็นต้น